stanford-oval/wikipedia huggingface dataset:
הרוח ומולי מגי
מדבבים

הדיבוב העברי בוים על ידי תמי ברק, והופק על ידי עדי וולוצקי. הדיבוב נעשה באולפני אלרום. זו הופעת הדיבוב הראשונה של הילה ויז'נסקי, המדבבת את מולי.
| דמות | דמות | מדבב/ת באנגלית | מדבב/ת בעברית |
| --- | --- | --- | --- |
| מולי מגי | מולי מגי | אשלי ברץ' | הילה ויז'נסקי |
| סקראץ' | סקראץ' | דנה סניידר | שמחה ברבירו |
| פיט מגי | פיט מגי | ג'ורדן קלפר | גלעד קלטר |
| שרון מגי | שרון מגי | סומיילי מונטנו | שירלי לילו |
| סבתא נין | סבתא נין | סומיילי מונטנו | תמי ברק |
| דריל מגי | דריל מגי | מיכאלה דיאז | רני ליינונד |
| ליבי | ליבי | לארה ג'יל מילר | שחר קדוש |
| אנדריאה | אנדריאה | ג'ולס מדקראפט | מאיה לבני |
| קאט | קאט | עדן ריגל | יעל טל |
| שילה | שילה | אפרנה ננצ'רלה | הדר שחף-מעיין |
| ג'איף/ג'ף | ג'איף/ג'ף | אריק אדלשטיין | ניר רון |
| מיס לייטפוט | מיס לייטפוט | ג'וליה ג'ונס | מייה קדוש |
| מועצת הרוחות | לוקרישה | גריי גריפין | תמי ברק |
| מועצת הרוחות | סר אליסטר | ג'ון דימאג'יו | אלי לולאי / יהויכין פרידלנדר (עונה 2) |
| מועצת הרוחות | ברתולומיו | גרג בולדווין | דן קיזלר |
| מועצת הרוחות | גרימבלה | קרי וולגרן | טליה ברקאי |
| רוח סדרנית | רוח סדרנית | ג'ון דימאג'יו | אמנון וולף |
| מקסוול דבנפורט | מקסוול דבנפורט | תומאס לנון | ערן מור |
| ראש העיר ברונסון | ראש העיר ברונסון | פאטון אוסוולט | דן קיזלר |
| ג'ינקס | ג'ינקס | ליזה קושי | נעה קשפיצקי |
| אוליבר "אולי" צ'ן | אוליבר "אולי" צ'ן | אלן לי | אדם ריפטין |
| ג'וניפר "ג'ון" צ'ן | ג'וניפר "ג'ון" צ'ן | סו אן פיאן | מעיין עדן |
| אסתר צ'ן | אסתר צ'ן | סטפני שה | נעה קשפיצקי |
| רובן צ'ן | רובן צ'ן | לאונרד וו | אורי זלצמן |
בנוסף, בדיבוב העברי מדבבים גילן שחף, תמר עזרן, קובי ליקורמן ויונתן אלאל.גרימבלה
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 20 | 1 באוקטובר 2021 | 9 ביולי 2022 | 19 בדצמבר 2021 | 31 באוגוסט 2022 |
|  | 2 | 21 | 1 באפריל 2023 | 13 בינואר 2024 | 30 ביולי 2023 | 23 באוגוסט 2024 |
קצרים > צ'יבי

| מספר הפרק | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- |
| 1 | סקראץ' רודף את הצ'יבירס | Scratch Haunts the Chibiverse | 3 באוקטובר 2021 |
| 2 | טירוף באחוזה | Mansion Madness | 8 באוקטובר 2021 |
| 3 | עליית הסוכר של סקראץ' | Scratch's Sugar Rush | 17 באוקטובר 2021 |
| 4 | מלחמת התפאורה | The War of Décor | 3 באפריל 2022 |
| 5 | זמן האביב של אמא סקראץ' | Springtime for Mama Scratch | 1 במאי 2022 |
| 6 | סקראץ', הגלגל השלישי של מולי | Scratch, Molly's Third Wheel | 15 באפריל 2023 |
קצרים > צ'יבי > קריוקי שבור

| מספר הפרק | שם הפרק בעברית | שם הפרק באנגלית | זמר/ת | תאריך שידור מקוריארצות הברית |
| --- | --- | --- | --- | --- |
| 1 | שנה טובה | Broken Scary-oke | סקראץ' | 5 בדצמבר 2021 |
| 2 | רק רוצה לחם | I Just Wanna Eat Bread | סקראץ' ומולי | 13 באוגוסט 2022 |
| 3 | דרכים שחשים בהן חרדה | Ways We Feel Anxious | ליבי, קנדיס (פיניאס ופרב), מרסי (אמפיביה) וגלוריה (הגרינים בעיר הגדולה) | 10 באוקטובר 2022 |
קצרים > צ'יבי > השתלטות על השיר

| מספר הפרק | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- |
| 1 | "ההשתטלות על השיר" של אנדריאה | Andrea Theme Song Takeover | 12 ביוני 2022 |
| 2 | "ההשתטלות על השיר" של ליבי | Libi Theme Song Takeover | 3 במאי 2023 |
| 3 | "ההשתטלות על השיר" של דריל | Derail thme song takeover | 24 ביוני 2023 |
קצרים > צ'יבי > שיחות רנדומליות

| מספר הפרק | שם הפרק באנגלית | שם הפרק בעברית | תאריך שידור בארצות הברית ארצות הברית |
| --- | --- | --- | --- |
| 1 | Scratch Calls the Haunted Mansion | סקראץ' מתקשר לאחוזה רדופה | 25 בספטמבר 2023 |
קצרים > צ'יבי > איך "לא" לצייר

| מספר הפרק | שם הפרק באנגלית | שם הפרק בעברית | תאריך שידור בארצות הברית ארצות הברית |
| --- | --- | --- | --- |
| 1 | How NOT To Draw: Scratch | איך לא לצייר: סקראץ' | 24 בפברואר 2024 |
פרסים

| שנה | פרס | קטגוריה | מועמדות | תוצאה | מקור |
| --- | --- | --- | --- | --- | --- |
| 2022 | פרס אנני 2022 | הישג יוצא דופן עבור סטוריבורד בהפקת טלוויזיה/מדיה אנימציה | ג׳וני קאסטוצ׳יאנו (עבור "כל היום לא") | מועמדות |  |
| 2022 | פרסי אמי לתוכניות לילדים ולמשפחה | כותרת ראשית וגרפיקה מצטיינת | סטיב לוטר, דייב נוט, טוני מולינה, נואל בלקנאפ | מועמדות |  |
| 2023 | פרסי אמי לתוכניות לילדים ולמשפחה | משחק הקול הטוב ביותר - טלוויזיה | עדן ריגל | מועמדות |  |
| 2024 | פרס התקשורת של הליגה ההומו-לסבית נגד השמצה | התוכנית הטובה ביותר לילדים ולמשפחה - אנימציה | "הרוח ומולי מגי" | מועמדות |  |
הערות שוליים

↑  הכרזה על עליית הסדרה, בעמוד האינסטגרם של ערוץ דיסני ישראל
↑  אפי טריגר, אוגוסט 2022 בערוצי דיסני, באתר פופ טארטס
↑  Disney Channel Israel, הרוח ומולי מגי | פגישת מחזור תמיד יש שמש בשמש לנד | The Ghost and Molly McGee, ערוץ דיסני העלו לעמוד היוטיוב שלהם הצצה מתוך פרק 4 בעונה 2 לפני שידור הפרק בעברית ובנוסף ציינו בתיאור הסרטון ש-5 הפרקים הראשונים של העונה יעלו בתחילת אוגוסט, ‏20.7.23
↑  Disney Channel, צ'יבי | סקראץ רודף את הצ'יברס | ערוץ דיסני (ארצות הברית), באתר יוטיוב, ‏3 באוקטובר 2022
↑  Disney channel, צ'יבי | טירוף באחוזה | ערוץ דיסני (ארצות הברית), באתר יוטיוב, ‏8 באוקטובר 2022
↑  Disney Channel, צ'יבי | עליית הסוכר של סקראץ' | ערוץ דיסני (ארצות הברית), באתר יוטיוב, ‏17 באוקטובר 2022
↑  Disney Channel, צ'יבי | מלחמת התפאורה | ערוץ דיסני (ארצות הברית), באתר יוטיוב, ‏3 באפריל 2022
↑  Disney Channel, צ'יבי | זמן האביב של אמא סקראץ' | ערוץ דיסני (ארצות הברית), באתר יוטיוב, ‏1 במאי 2022
↑  Disney Channel, צ'יבי | סקראץ', הגלגל השלישי של מולי | ערוץ דיסני (ארצות הברית), באתר יוטיוב, ‏15 באפריל 2023
↑  Disney Channel, קריוקי שבור | שנה טובה | ערוץ דיסני (ארצות הברית), באתר יוטיוב, ‏5 בדצמבר 2022
↑  Disney Channel, קריוקי שבור | רק רוצה לחם | ערוץ דיסני (ארצות הברית), באתר יוטיוב, ‏13 באוגוסט 2022
↑  Disney Channel, קריוקי שבור | דרכים שחשים בהן חרדה | ערוץ דיסני (ארצות הברית), באתר יוטיוב
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
גארפילד (סדרת טלוויזיה)

| --- | --- |

 מבוסס על:  גארפילד 
 סוגה:  אנימציה, קומדיה
 יוצרים:  לי מנדלסון פיל רומאן
 כותבים:  מארק אבנייר, Sharman DiVono 
 בימוי:  ג'ף הול, Vincent Davis, Dave Brain, טום ריי, Ron Myrick 
 ארץ מקור:  ארצות הברית 
 שפות:  אנגלית 
 מספר עונות:  7 
 מספר פרקים:  121 
 הפקה
 מפיק:  פיל רומן, Bob Curtis, מיץ' צ'אוור, Vincent Davis 
 מפיקים בפועל:  ג'ים דייוויס, לי מנדלסון 
 חברת הפקה:  Film Roman, Paws, Inc., United Media, Lee Mendelson Film Productions 
 הפצה:  The Program Exchange 
 מוזיקה:  אד בוגאס, Desirée Goyette 
 אורך פרק:  20 דק'.
 שידור
 רשת שידור:  CBS 
 רשת שידור בישראל:  הערוץ הראשון, ערוץ הילדים, ערוץ ג'וניור, HOT VOD.
 תקופת שידור מקורית:  17 בספטמבר 1988 – 17 בדצמבר 1994
 קישורים חיצוניים
 דף התוכנית ב-IMDb
 
גארפילד וחברים (באנגלית: Garfield and Friends) היא סדרת אנימציה המבוססת על רצועת הקומיקס גארפילד מאת ג'ים דייוויס. הסדרה בת 121 הפרקים הופקה לטלוויזיה בין השנים 1988 ל-1994 עבור רשת CBS.
עלילת פרקי הסדרה התבססה על הקומיקס גארפילד ועל הקומיקס "החווה של אורסון" - רצועת קומיקס פחות מוכרות אשר נוצרה גם כן על ידי ג'ים דייוויס.
121 הפרקים מכילים 242 תתי-פרקים אשר עסקו בעלילת "גארפילד" ו-121 תתי-פרקים אשר עסקו בעלילת "החווה של אורסון". בכל פרק הוצגו שני תתי-פרקים של "גארפילד", שני תתי-פרקים קצרים אשר עלילתם התבססה על רצועת קומיקס מקורית ופרק אחד אשר עסק בעלילת "החווה של אורסון". כל פרקי הסדרה נמכרים כיום בארצות הברית בגרסת DVD.
בישראל הסדרה שודרה במקור בערוץ הראשון בראשית שנות התשעים במסגרת רצועת "תוכניות הילדים והנוער", בדיבוב המקורי באנגלית עם כתוביות בעברית. כמו כן הסדרה שודרה בערוץ הילדים ובערוץ ג'וניור, וכן הייתה זמינה לצפייה מיידית גם ב-HOT VOD.
הדמויות > גארפילד > הדמויות הראשיות

גַארְפִילְד (Garfield) - חתול ג'ינג'י שמן ועצלן אשר משמש כדמות הראשית בסדרה. גארפילד הוא חיית המחמד של ג'ון ארבאקל. גארפילד אוהב מאוד לאכול, בעיקר לזניה והמבורגרים, ולכן הוא סובל מעודף משקל. בנוסף להיותו עצלן ושמן, גארפילד נוטה גם להיות עוקצני, פסימי, סרקסטי וציני. גארפילד אוהב במיוחד לישון, לצפות בטלוויזיה, להרוס דברים, להציק לדוור ולהתעלל באודי הכלב.
אוֹדִי (Odie) - כלב צהוב מסוג ביגל חסר שכל ותמים בעל אוזניים ארוכות אשר נוטה להזיל כמות רבה יחסית של ריר. אודי הוא חיית המחמד של ג'ון ארבאקל. אודי נתון לעיתים קרובות להתעללות פיזית מצידו של גארפילד (גארפילד במיוחד אוהב לבעוט את אודי מקצה שולחן האוכל). אודי הוא הדמות היחידה בסדרה אשר איננו מסוגל לתקשר באמצעות דיאלוג, אלא רק באמצעות שפת הגוף ונביחות.
ג'ונתן "ג'ון" אַרְבָּאקֵל (Jonathan "Jon" Q. Arbuckle) - הוא רווק חנון עובד כקריקטוריסט למחייתו. ג'ון הוא הבעלים של גארפילד ואודי, והוא מתרגז לעיתים קרובות כתוצאה ממעשיו של גארפילד. ג'ון מאוהב בווטרינרית ליז. הוא חסר מזל במערכות היחסים שלו עם נשים.
פּוּקִי (Pooky) - דובון הצעצוע והחבר הכי טוב של גארפילד. גארפילד אוהב לישון איתו בלילות, ומתייחס אליו כאילו היה יצור חי.
הדמויות > גארפילד > דמויות נוספות

בִּינְקִי הליצן (Binky The Clown) - ליצן קולני ומרגיז אשר הופיע פעמים אחדות ברצועת הקומיקס המקורית והפך לדמות משנה קבועה בסדרה המצוירת. במסגרת הסדרה, לבינקי יש תוכנית טלוויזיה משלו, אשר גארפילד ואודי מנסים להימנע מלצפות בה משום ששניהם שונאים אותה.
נֶרְמָל (Nermal) - גור חתולים קטן וחמוד אשר מחשיב עצמו כ"חתלתול החמוד ביותר בעולם". על אף שעושה הרושם שנרמל אדיב ושובב, הוא אוהב במיוחד להגיע באופן בלתי צפוי לביקורי פתע בביתו של גארפילד ולהרגיז את גארפילד בעודו מתרברב על כמה שהוא חמוד. לאורך הסדרה, בכל פעם שגארפילד מאבד את העשתונות, הוא מנסה (ללא הצלחה) לשלוח את נרמל בחבילת דואר לאבו דאבי.
הֶרְמָן פּוֹסְט (Herman Post) - הדוור. רוב הזמן הוא נופל קורבן למלכודותיו של גארפילד.
ד"ר ליז וילסון (Dr. Liz Wilson) - הוטרינרית הסרקסטית של גארפילד ואודי. ג'ון מאוהב בה. לעיתים ג'ון וליז יוצאים לדייטים, אבל בדרך כלל הדייטים נגמרים באופן רע (בשל פעולותיו של גארפילד).
אל ג'י. סווינדלר (Al G. Swindler) - איש עסקים ונוכל, אשר מנסה כל הזמן להונות את ג'ון, אך בסופו של דבר גארפילד מצליח להתחכם לו.
פנלופה (Penelope) - פנלופה היא החברה של גארפילד בסדרה המצוירת, אשר הוחלפה במקום דמותה של ארלין, החברה שלו בקומיקס המקורי.
הדמויות > החווה של אורסון > הדמויות הראשיות

אורסון (Orson) - חזיר ידידותי אשר הפעילות המועדפת עליו היא לקרוא ספרים ולדמיין את עצמו כדמות אקטיבית בעלילת הספרים עצמם.
רוי (Roy) - תרנגול אנוכי אשר אוהב במיוחד למתוח את שאר חברי החווה.
וייד (Wade) - ברווז אשר תמיד לובש מצוף גומי. לווייד פוביות רבות והוא מוכר כפחדן.
בּו (Bo) - כבש חביב בעל גישה נינוחה וחיובית לחיים. בו הוא אחיה התאום של לאנולין.
לנולין (Lanolin) - כבשה קולנית אשר מבלה את רוב זמנה בוויכוחי סרק עם בו. לאנולין היא אחותו התאומה של בו.
בוקר (Booker) - אפרוח קטן, חמוד אשר נוטה לעיתים רבות להיות אגרסיבי מאוד. מבלה את רוב זמנו בחיפוש אחר תולעים.
שלדון (Sheldon) - אחיו של בוקר, אשר על אף שכבר בקע מן הביצה, רק רגליו יוצאות החוצה מהביצה בעוד ששאר גופו חבוי בתוך הביצה.
איירוספסיאל גאזל

איירוספסיאל גאזל (צרפתית: Aérospatiale Gazelle, צבי; סימול החברה: SA 340‏, SA 341‏ ו-SA 342) הוא מסוק קל רב תכליתי מתוצרת צרפת בעל חמישה מושבים, המשמש למשימות תובלה קלה, סיור ותקיפה. למסוק מנוע טורבינת גז אחד מדגם טורבומקה אסטאזו, ומנור הזנב שלו היה הראשון שנבנה בתצורת פנסטרון (שבה רוטור הזנב מוטמע בתוך מייצב הכיוון) במקום התכנון המקובל.
המסוק תוכנן על ידי חברת סוד אוויאסיון, ומאוחר יותר על ידי חברת איירוספסיאל (שאליה מוזגה חברת סוד אוויאסיון). בהמשך יוצר המסוק ברישיון גם בבריטניה, בשיתוף פעולה בין חברות סוד אוויאסיון ווסטלנד, וכן יוצר ברישיון ביוגוסלביה על ידי חברת SOKO ובמצרים, על ידי חברת אראב בריטיש הליקופטר קומפני (Arab British Helicopter Company,‏ ABHCO).
המסוק נכנס לשירות ב-1973, ומאז נרכש והופעל על ידי מספר לקוחות זרים. המסוק הופעל בשורה של עימותים מזוינים ברחבי העולם, ובהם על ידי חיל האוויר הסורי במלחמת לבנון הראשונה ב-1982. כמו כן הופעל המסוק ברואנדה במהלך מלחמת האזרחים ברואנדה בשנות ה-90 של המאה ה-20 ובמהלך מלחמת המפרץ ב-1990, בה הופעל על ידי מספר מדינות. בצרפת יועדו למסוק משימות תקיפה, שמאז הועברו למסוקי יורוקופטר טייגר הגדולים יותר, אך עם זאת מסוקי הגאזל מופעלים עדיין במשימות סיור.
פיתוח

הגאזל פותח על פי דרישה של צבא צרפת למסוק תצפית קל, שנועד להחליף את מסוקי האיירוספסיאל אלואט III. בשלב מוקדם של תכנון המסוק נתקבלה החלטה להגדיל את המסוק כדי לאפשר ביצוע מגוון גדול יותר של משימות וכדי שהמסוק יהיה אטרקטיבי יותר ללקוחות זרים פוטנציאליים. אב הטיפוס הראשון של גרסה SA 340 המריא לראשונה ב-7 באפריל 1967. תחילה הורכב במסוק מנור זנב קונוונציונלי של אלואט II, אך באב הטיפוס השני, שהמריא לראשונה בתחילת 1968, שונתה התצורה לזנב פנסטרום הייחודי. נבנו ארבעה אבות טיפוס, בהם אחד שנבנה עבור חברת וסטלנד הבריטית. הדגם הסדרתי הראשון טס לראשונה ב-6 באוגוסט 1971. ב-13 במאי 1967 הוכיח אב טיפוס של הגאזל את יכולותיו, כאשר שבר שני שיאי מהירות עולמיים בטיסה במסלול מוגדר.
עוד בתחילת הפיתוח גילתה בריטניה עניין במסוק, שהבשיל לשותפות בפיתוח ובייצור המסוק בין איירוספסיאל ווסטלנד. העסקה, שנחתמה בפברואר 1967, איפשרה ייצור בבריטניה של 292 מסוקי גאזל ו-48 מסוקי איירוספסיאל פומה שהוזמנו על ידי הכוחות המזוינים של בריטניה. בתמורה קיבלה איירוספסיאל שותפות בייצור מסוקי וסטלנד לינקס עבור הצי הצרפתי. בנוסף קיבלה חברת וסטלנד 65% מהייצור ושותפות עם איירוספסיאל בשיפורים ושדרוגים עתידיים של הגאזל. בסך הכל ייצרה וסטלנד 262 מסוקי גאזל מגרסאות שונות, עבור הזרועות השונות של הכוחות המזוינים של בריטניה ועבור לקוחות פרטיים.
שירות מבצעי > צרפת

צבא צרפת הפעיל מסוקי גאזל במספר מבצעים גדולים בארצות שונות, לעיתים קרובות כסיוע להתערבות צבאית של כוחות בין-לאומיים. המסוקים הופעלו בצ'אד (בשנות ה-80 של המאה ה-20), ביוגוסלביה (בשנות ה-90 של המאה ה-20), בג'יבוטי (1991–1992), בסומליה (1993), בחוף השנהב (החל מ-2002) ובאפגינסטן (החל מ-2002). בשנים 1990–1991 נשלחו יותר מ-50 מסוקי גאזל לכווית, כחלק מהשתתפות צרפת בכוח הרב-לאומי שנערך למבצע סופה במדבר. במהלך המלחמה הפעילו כמה מדינות מסוקי גאזל נושאי טילי הוט כנגד הכוחות העיראקיים, כולל מסוקים של חיל האוויר של כווית. במהלך המלחמה אימצו טייסי הגאזל טקטיקה של תקיפות מהירות בגלים רצופים שבמהלכם הותקפו טנקים, כלי רכב ובונקרים.
מסוקי גאזל נפרסו גם במסגרת משימות של האומות המאוחדות למשימות סיוע והגנה, כמו במהלך מלחמת בוסניה ב-1992. בנוסף להשתתפותם במשימות של כוחות יבשתיים, הועלו המסוקים גם מספינות הצי הצרפתי. באפריל 2008 נצפו שישה מסוקים שירו רקטות על שודדי ים מסומליה. במהלך התקיפה הצבאית הבין-לאומית בלוב ב-2011 הופעלו מסוקי גאזל רבים מסיפון הטיסה של אוניית הלוחמה האמפיבית טונר כנגד כוחותיו של קדאפי, נשיא לוב.
מסוקי גאזל הופעלו גם במהלך מבצעים של צרפת להתערבות צבאית במדינות באפריקה, במיוחד מדינות שהיו בעבר מושבות צרפתיות: צ'אד, ג'יבוטי, סומליה וחוף השנהב. באפריל 2011, כחלק מהמשבר הפוליטי בחוף השנהב, פעלו מסוקי גאזל במסגרת כוח האו"ם שהתערב במשבר (UNOCI,‏ United Nations Operation in Côte d'Ivoire). ארבעה מסוקי גאזל ושני מסוקי מיל מי-24 ירו על המתחם שבו התבצר הנשיא לוראן גבאגבו כדי לשתק את הנשק הכבד שהיה ברשותו. לאחר התקיפה נכנע הנשיא. ב-2013 שימשו מסוקי גאזל כספינות תותחים מוטסים במהלך מבצע סרוואל במאלי, ובו ביצעו גיחות נגד כוחות המורדים בצפון המדינה.
שירות מבצעי > אקוודור

מסוקי גאזל הופעלו על ידי צבא אקוודור במהלך מלחמת סנפה ב-1995, בין אקוודור לפרו. המסוקים ביצעו משימות סיוע אווירי קרוב עבור כוחות קרקעיים, וליוו מסוקי סער. ב-2008 אירעה תקרית דיפלומטית בין אקוודור לקולומביה לאחר חדירה של מסוק גאזל לשטח קולומביה. שני מטוסים קולומביאנים יירטו את המסוק, ששב לשטח אקוודור. אקוודור טענה שהמדובר בטעות.
שירות מבצעי > בריטניה

בריטניה הזמינה ב-1973 142 מסוקי גאזל, מתוך כוונה להגיע לצי של 250 מסוקים. המסוקים הראשונים הופעלו על ידי טייסת 660 של הגיס האווירי של צבא בריטניה שהייתה מוצבת בגרמניה המערבית, החל מ-6 ביולי 1974. מסוקי הגאזל החליפו את מסוקי הבל H-13 סו ונועדו למשימות סיור, הטסת כוחות, הכוונת אש ארטילרית, פינוי נפגעים ולוחמה נגד טנקים. באוגוסט 1974 הוצבו 30 מסוקים בבסיס חיל האוויר המלכותי הבריטי בטרנהיל, באנגליה, למשימות אימונים.
הצי המלכותי הבריטי החל להפעיל מסוקי גאזל בדצמבר 1974. מסוקי הצי הופעלו על ידי טייסת 705 של זרוע האוויר של הצי המלכותי ונועדו למשימות אימונים ולהכשרת טייסי הצי להטסת מסוקי וסטלנד לינקס עם כניסתם של האחרונים לשירות. בסך הכל הוזמנו 23 מסוקים עבור טייסת זו. הטייסת האווירית של חטיבת הקומנדו 3 של חיל הנחתים המלכותי (מאוחר יותר כוח מסוקי הקומנדו של הצי המלכותי הבריטי), שפעלה באותה עת בהונג קונג, הפעילה מסוקי גאזל מגרסה AH.1 של הצבא הבריטי למשימות תובלה קלה וסיור עבור חיל הנחתים. ב-1975 נכנסו לשירות הנחתים 12 מסוקי גאזל ואולם התברר שהמסוקים אינם מתאימים להפעלה באקלים של הונג קונג ועד סוף השנה הוחזרו המסוקים לבריטניה.
במהלך המלחמה הקרה טסו מסוקי גאזל של הצבא הבריטי יותר מ-660,000 שעות טיסה. במהלך שנים אלה בוצעו יותר מ-1,000 התאמות ושיפורים למסוק. המסוק הופעל גם במהלך פעילות הצבא הבריטי בצפון אירלנד לסיורים אוויריים. ב-17 בפברואר 1978 הופל מסוק גאזל של הצבא הבריטי ליד ג'ונסבורו, במחוז ארמה, על ידי אנשי הצבא האירי הרפובליקני הזמני (Provisional IRA) במהלך תקרית קרקעית.
במהלך מלחמת פוקלנד הופעלו מסוקי גאזל מסיפוניהן של אוניות הצי המלכותי הבריטי, ומילאו תפקיד חשוב. במהלך המלחמה בוצעה תוכנית חירום לשיפור ושדרוג המסוקים, במהלכה הותאמו להם פודים לרקטות אוויר קרקע SNEB בקוטר 68 מ"מ, לוחות שריון, ציוד לציפה, להבים הניתנים לקיפול ועוד. שני מסוקי גאזל של חיל הנחתים המלכותי הופלו ביום הראשון לנחיתת הכוחות הקרקעיים הבריטים במפרץ סן קרלוס ב-22 במאי 1982. ב-6 ביוני הופל מסוק גאזל של זרוע האוויר של הצבא הבריטי בתקרית אש ידידותית, כאשר מכשירי המכ"ם במשחתת הבריטית אה"מ קארדיף זיהו את המסוק בטעות כמטוס לוקהיד C-130 הרקולס של חיל האוויר הארגנטינאי.
מסוקי גאזל הופעלו במשימות סיור וקישור במהלך מלחמת אפגניסטן. ב-2007 דווח שבניגוד למסוקים בריטיים אחרים שסבלו משמישות נמוכה עקב תנאי מזג האוויר והקרקע בזירות הלחימה באפגניסטן ובעיראק, מסוקי הגאזל מתפקדים היטב, ואחוז השמישות שלהם למשימות עומד על כ-80%.
מסוקי גאזל הופעלו על ידי הזרועות השונות של הכוחות הבריטיים בזירות נוספות, ובהן מלחמת המפרץ ב-1991 ומלחמת קוסובו ב-1999. על פי התכנון היו מסוקי הגאזל אמורים לצאת משירות ב-2012, אך תוכנן שהמסוקים ימשיכו לפעול בצפון אירלנד לפחות עד 2018, כאשר משטרת צפון אירלנד אמורה הייתה לקבל אחריות על משימות אלה תוך שימוש במשאבים שלה לצורך זה. עם זאת, ב-22 ביולי 2016 הודיע משרד ההגנה הבריטי ש-34 מסוקי הגאזל שבשירות הגיס האווירי של צבא בריטניה, מדגם AH.1, יישארו בשירות עד שנת 2025. בכך יגיעו המסוקים למשך שירות של 50 שנה, הארוך ביותר לגבי מסוקים בריטיים.
שירות מבצעי > יוגוסלביה

ב-27 ביוני 1991, במהלך מלחמת עשרת הימים בין יוגוסלביה וסלובניה, הופל מסוק גאזל של חיל האוויר היוגוסלבי על ידי טיל כתף נגד מטוסים 9K32 סטרלה-2 (SA-7). היה זה כלי הטיס הראשון שהופל במלחמות יוגוסלביה. למחרת ערקו שני טייסים יוגוסלביים עם מסוק הגאזל שהטיסו והצטרפו לכוחות הסלובניים, אך המסוק לא השתתף בלחימה בימים הבאים. בעימותים שהתרחשו בשנים הבאות עם התפרקותה של יוגוסלביה נתפסו מסוקי הגאזל של חיל האוויר היוגוסלבי (רובם יוצרו ברישיון ביוגוסלביה על ידי חברת SOKO) על ידי הצדדים השונים, והופעלו במהלך המלחמות ולאחריהן.
שירות מבצעי > ישראל

במהלך מלחמת לבנון הראשונה איבדו הסורים מספר מסוקי גאזל שנפגעו וננטשו בדרום לבנון. לאחר בחינת מצבם של המסוקים הוחלט במטה חיל האוויר לחלץ שניים מהם ולהביאם לארץ, שמצבם הוערך טוב יחסית.
יחידת האחזקה האווירית 22 התבקשה להשמיש את אחד המסוקים תוך 17 יום, במטרה שישתתף במפגן האווירי ביום חיל האוויר. לאחר עבודה מאומצת הושמש אחד המסוקים והשתתף במפגן האווירי בשנת 1982. לאחר מכן הושמש גם המסוק השני ועל שניהם צוירו סמלי חיל האוויר הישראלי לצד סמלי חיל האוויר הסורי. שני המסוקים שרתו בחיל האוויר עד שהוחלט להוציאם משרות בשל קשיי תחזוקה וחסר בחלפים. מסוק אחד הועבר למוזיאון חיל האוויר בחצרים והשני נמכר ב-2004 לחברת "כים ניר" ושימש בין היתר לעבודות שוטפות עבור חברת החשמל. המסוק נמכר מאוחר יותר לחברה הונגרית, שהעבירה אותו לדרום אפריקה.
שירות מבצעי > לבנון

חיל האוויר הלבנוני קיבל מצרפת בשנים 1980–1981 עשרה מסוקי גאזל מגרסאות L ו-H, למשימות לוחמה נגד טנקים ותובלה כללית, בהתאמה. מסוקים אלה הוצבו בטייסת התקיפה השמינית, בבסיס ביירות. ב-1983 הועברה הטייסת אל מצפון לביירות והמסוקים פוזרו במנחתים מאולתרים באזור ג'וניה ואדמה מסיבות ביטחוניות. במהלך השלבים האחרונים של מלחמת האזרחים בלבנון הופעלו המסוקים באופן נרחב במשימות סיוע אווירי קרוב לכוחותיו של הגנרל מישל עאון. נזקים ואובדן בקרבות ובעיות תחזוקה צמצמן את מספר המסוקים השמישים לארבעה בלבד ב-1990; שלושה מסוקים נתפסו על ידי המיליציה של הכוחות הלבנוניים ונמכרו בניגוד לחוק לסרביה ב-1991.
לאחר המלחמה עשה פיקוד חיל האוויר הלבנוני מאמץ מתמשך לשקם את טייסת המסוקים הלבנונית. תשעה מסוקים מגרסה L של איחוד האמירויות הערביות הועברו ללבנון ב-2007, כסיוע מצד האמירויות. עם זאת, בשל אילוצים תקציביים נשמרים רוב מסוקי הגאזל באחסון, למעט תקופות של עימותים צבאיים. המסוקים לחמו נגד אנשי ארגון פתח אל-אסלאם במהלך הקרבות נגד צבא לבנון במאי 2007. במסגרת הלחימה ירו מסוקי גאזל רקטות על עמדות של אנשי הארגון.
שירות מבצעי > מצרים

כחלק מיוזמה בין-לאומית ליצירת תעשיות נשק בעולם הערבי, עשתה מצרים מאמצים נרחבים להחליף נשק ייבוא בנשק שייוצר במצרים ואך יימכר למדינות אחרות במזרח התיכון, ובהן ערב הסעודית, איחוד האמירויות הערביות וקטר. במסגרת מאמצים אלה נחתמו הסכמים גדולים עם צרפת ובריטניה, וב-1978 הוקמה חברת אראב בריטיש הליקופטר קומפני (ABHCO) במסגרת עסקה בהיקף 595 מיליון דולר עם חברת וסטלנד הליקופטרס, לייצור מקומי של מסוקי וסטלנד לינקס בריטיים. עסקה לרכישת 42 מסוקי גאזל נחתמה עוד בשנת 1975, ובמהלך שנות ה-80 של המאה ה-20 בנתה ABHCO מספר משמעותי של מסוקי גאזל, שמנועיהם נבנו על ידי חברת בריטיש אראב אנג'ין קומפני.
שירות מבצעי > מרוקו

בינואר 1981 חתמו צרפת ומרוקו על עסקת נשק בשווי 4 מיליארד דולר. במסגרת העסקה נמכרו למרוקו, בין השאר, 24 מסוקי גאזל. חיל האוויר המלכותי של מרוקו הפעיל את המסוקים הללו, שחומשו בטילים נגד טנקים ובסוגי חימוש נגד מטרות קרקע נוספים. המסוקים הופעלו לעיתים קרובות בקרבות נגד חזית פוליסריו בסהרה המערבית. טילי ההוט שבהם היו מצוידים המסוקים הופעלו בהצלחה נגד טנקים וכלי רכז משוריינים של החזית, והמסוק היה יעיל מאוד גם במשימות סיור.
שירות מבצעי > סוריה

סוריה רכשה 38 מסוקי גאזל, שהופעלו על ידי חיל האוויר הסורי באופן נרחב במהלך מלחמת לבנון הראשונה למטרות סיוע לכוחות הקרקע, בעיקר כנגד השריון הישראלי. בתצורת נ"ט היה המסוק חמוש ב-4 טילי הוט ותותח אוטומטי 20 מ"מ. הסורים טענו להשמדת 30 טנקים ישראליים במחיר הפלת חמישה מסוקים; ישראל טענה ששבעה טנקים הושמדו, לעומת 12 מסוקים שהופלו. במהלך קרב עין זחלתא, ב-8 ביוני 1982, הצליחו שני מסוקי גאזל סוריים לעכב את התקדמות כוחות החוד של חטיבה 500 ולפגוע בטנק שחסם את הציר למספר שעות, עד שנעקף על ידי כוחות הנדסה. מספר מסוקי גאזל נפלו שלל בידי ישראל (ראו לעיל).
לאחר המלחמה הגדילה סוריה את מספר מסוקי התקיפה שברשותה ורכשה עוד מסוקי גאזל, כמו גם מסוקי מיל מי-24 כבדים. חיל האוויר הסורי עשה שימוש במסוקי גאזל גם במלחמת האזרחים בסוריה.
שירות מבצעי > סין

במהלך שנות ה-80 של המאה ה-20 רכשה סין שמונה מסוקי גאזל מגרסה SA 342L, למשימות תקיפה. אלו היו מסוקי התקיפה הראשונים בשירות צבא סין. נשקלה רכישת מסוקים נוספים וכן קניית זכויות לייצור ברישיון, אך עם דעיכתה של המלחמה הקרה נזנחה אפשרות זו. מסוקי הגאזל הסיניים שימשו לפיתוח תורת לחימה נגד טנקים, והמסוקים שימשו גם בתפקידי ביום אויב.